b"\n_START_ARTICLE_\nSobrestany\n_START_SECTION_\nHist\xc3\xb2ria\n_START_PARAGRAPH_\nLas primeres refer\xc3\xa8ncies de Sobrestany daten del segle XVI, coincidint amb la dessecaci\xc3\xb3 de l'Estany de Bellcaire. En realitat, l'etimologia presumeix la seva ubicaci\xc3\xb3 i indica aquesta posici\xc3\xb3 elevada sobre l'estany. Segurament, la seva poblaci\xc3\xb3 augment\xc3\xa0 al segle XVIII amb les concessions que la Universitat de Torroella, l'\xc3\xb2rgan de govern civil de l'\xc3\xa8poca, per cultivar i pel pastoreig en el mass\xc3\xads del Montgr\xc3\xad. Per tant, el nucli sempre hauria estat lligat a activitats agr\xc3\xadcoles. _NEWLINE_Tamb\xc3\xa9 cal destacar la construcci\xc3\xb3 hist\xc3\xb2rica de Torre Ferrana, una masia fortificada que dataria de l'\xc3\xa9poca moderna (s. XVI-XVII). La seva fortificaci\xc3\xb3 es deuria a les incursions de pirates en les costes catalanes. La seva fortificaci\xc3\xb3 consisteix essencialment en una torre defensiva quadrengular adjacent a l'edificaci\xc3\xb3 principal.\n_START_SECTION_\nAccessos\n_START_PARAGRAPH_\nEl nucli de Sobrestany t\xc3\xa9 un \xc3\xbanic acc\xc3\xa9s asfaltat, l'anomenat cam\xc3\xad a Sobrestany, que connecta els nuclis de Torroella de Montgr\xc3\xad i Ull\xc3\xa0 amb Sobrestany. Tamb\xc3\xa9 existeix una desviaci\xc3\xb3 de la GIV-6321 a la altura de Bellcaire, que connecta amb aquest cam\xc3\xad. Tanmateix, existeixen altres camins rodats no asfaltats que uneixen Sobrestany amb L'Escala i altres parts del municipi de Torroella.\n_START_SECTION_\nCultura popular\n_START_PARAGRAPH_\nEl realitzador local Jordi Bellapart va dedicar un film documental titulat 'Sobrestany' (2014, 51 min.). A trav\xc3\xa9s d'alguns antics ve\xc3\xafns i l'ic\xc3\xb2nic personantge local Miquel del Mas d'en Bou, que va residir a la Torre Ferrana, repassa la historia i algunes llegendes que rodegen aquest llogaret. Es va estrenar en el marc de la VI Mostra Internacional de Cinema Etnogr\xc3\xa0fic de Catalunya (2016). Es poden trobar algunes c\xc3\xb2pies en DVD a la Biblioteca Pere Blasi de Torroella de Montgr\xc3\xad."